section_heading: Karijera
paragraph_text: 1991. godine pomogla je španjolskoj reprezentaciji osvojiti Fed Cup. U finalu su bili bolji od američkih tenisačica. Bila je i član španjolske Fed Cup reprezentacije kada su 1993., 1994., 1995. i 1998. godine ponovo bile najbolje. I danas je igračica s najviše pobjeda u Fed Cup natjecanjima (72). <br>Dva puta je osvojila Hopman Cup. Prvi puta 1990. godine sa svojim bratom Emiliom, a drugi puta 2002. godine kada joj je partner bio Tommy Robredo. <br>Natjecala se na dvojim Olimpijskim igrama, 1992. u Barceloni i 1996. u Atlanti. Osvojila je 2 srebrne i 2 brončane medalje.